Odense Adresse-Contoirs Efterretninger, 1848-10-19
(Dagsposten.) Vi have erholdt Hamborger blade af 14de, 16de og 17 ds. Sagernes Stilling i Wien, hvortil Efterretninger gaae til den 15de, var endnu uafgjort. Jellachich og Auersperg havde vel forenet sig, men Partierne stode endnu bestandig iagttagende ligeoverfor hinanden. Ungarerne have tilsagt Wienerne den virksomste Hjelp, derimod hedder det, at baade Windichgratz og Radetzky ville med betydelige Stridskræfter støde til de keiserl. Tropper. Rigsdagen udfolder en meget energisk Virksomhed og er samlet Nat og Dag; den har atter afsendt en ny Adresse til Keiseren, hvori den besværger ham at vende tilbage og ved Jndsættelsen af et nyt folkeligt Ministerium berolige Gemytterne; men hidtil har Keiseren, der er ankommen til Olmütz, ikke villet indrømme Noget. Rigsdagen har protesteret imod at de slaviste Deputerede danne en selvstændig Rigsdag i Prag, da den erklærer sig for den eneste lovlige konstituerende og lovgivende Autoritet. Kommunalbestyrelsen i Wien havde ladet udgaae en Opfordring til Borgerne, hvori den advarer Nationalgarden mod at forsøge nogetsomhelst partielt Angreb paa Tropperne, som staae udenfor Wien, da ethvert saadant enkelt Angreb vilde føre til Ulykke og Ødelæggelse. Wien tæller nu, som det hedder, 150,000 Bevæbnede, og det skal hverken mangle paa Levnetsmidler eller paa Ammunition, Krudt og Kanoner. Det første Svar, som Jellachich allerede den 10de har givet til Deputationen fra Rigsdagen om hans Hensigt med hans Marsch mod Wien, lyder saaledes: "De Bevæggrunde, som foranledige mig til, at rette mine Troppers Marsch herhen, ere de Pligter, som paaligge mig som Statens Tjener og Militair. Som Statens Tjener er jeg forpligtet til, saavidt som muligt at styre Anarkiet, som Militair anviser Kanontordenen min Marsch route. Det Sindelag, som besjæler mig, er Oprettelsen af Fælleds=Monarkiet og Troskab mod den konstitutionelle Keiser. Derfor er mit Valg, hvis Befalinger jeg skal adlyde, ikke svært. Mine Troppers Forpleining skeer ved Leverancer, som blive qvitterede. Jndqvarteringen er ingen Byrde for Nogen, da Tropperne leire. Jeg bliver ikke forfulgt af ungarske Tropper. Naar de angribe k. k. Militair paa østerrigst Grund, vil jeg sætte Magt mod Magt. Paa østerrigst Gebeet kjender jeg ingen kroatiske Tropper, men blot k. k. østerrigste." Ministerne Doblhoff og Hornbostl have nedlagt deres Poster, saa at Finantsminister Kraus er den eneste tilbageværende Minister. Jellachich har i en senere Skrivelse til Rigsdagen forlangt Proviant til sine Tropper, at Transporterne til hans Armee maae tillades igjennem Wien og at Rigsdagen skulde forbyde den ungarske Hærs Overgang over den østerrigske Grændse; Rigsdagens Ultimatum til Jellachich lyder: "Rigsdagen har hidtil gjort Alt hvad der stod i dens Magt for at afholde Wiens kampbegjærlige Befolkning og Landstormens tililende Skarer fra offensive Fjendtligheder. Keiseren har igjennem Fyrst Lobkowitz givet den Forsikkring, at de to Kommanderende ikke vilde angribe. Men den af Deres Excellence befalede Afvæbning af Nationalgarderne i de omliggende Landsbyer, de trykkende Reqvisitioner, Passagens Standsning at, staae i saa ligefrem Modstrid med disse Løfter, at Rigsdagen, støttet paa disse Kjendsgierninger, maa afgjort protestere. Rigsdagen har ikke kaldet Ungarerne, og kan ikke fjerne dem ved et Dekret. Den ungarske Rigsdag har befalet sin Armee at følge Deres Exc. hvorhensomhelst og først at gjøre Holdt, naar Deer bleven afvæbnet. Rigsdagen kjender intet andet Middel til at gjenoprette Freden, end naar De giver de afvæbnede Nationalgarder deres Vaaben tilbage og selv gaaer til Deres Hjem. Opfyldes ikke disse Forlangender, saa har Rigsdagen paa fredelig Vei gjort Alt, hvad den formaaede; da ender dens Fredsmission og Slaget med Ungarerne er uundgaaeligt. Man venter saaledes snart noget Afgjørende. Forbittrelsen i Wien er frygtelig; Ungarerne under Rossuth have Natten til den 15de opslaaet en fast Leir ved Schwachat og Manmener, at Angrebet paa Kroaterne vil skee paa eengang, baade fra Ungarerne og Wienerne, der ere ved godt Mod og spaae Jellachichs Nederlag. J Spidsen for Nationalgardens Generalstab staaer Helten fra Ostrolenka, den polske General Böhm. Rigsdagen har afsendt en Adresse til Keiseren, hvori der andrages paa Sammenkaldelsen af en Folkekongres. J Staden hersker Orden og Sikkerhed; al offentlig Eiendom er stillet under Folkets Beskyttelse. - J Frankfurterforsamlingen har Man interpelleret angaaende Tildragelserne i Østerrig, og iblandt Andet er der stillet et Andragende, som gaaer ud paa, at der ikke skal sendes Tropper mod Demokraterne i Wien. Ministerpræsident Schmerling har forsikkret, at de nødvendige Forholdsregler ere besluttede i Overeensstemmelse med Rigsforstanderen.